open-index/open-wikipedia-markdown huggingface dataset:
Suomen Työrintama

**Suomen Työrintama** oli vuosina 1936–1939 toiminut kansallissosialistinen puolue, jota johti Yrjö Raikas. Järjestön äänenkannattaja oli *Työrintama*.

Suomen Työrintama perustettiin elokuussa 1936 ja rekisteröitiin tammikuussa 1937. Perustajat Yrjö Raikas, Sven B. Oksanen ja Björn Smeds olivat aiemmin olleet aktiivisia Suomen Kansan Järjestössä. Raikas toimi keväästä 1936 alkaen SKJ:n puheenjohtajana, mutta hän ei pystynyt pitämään järjestöä kasassa ja sen toiminta kuihtui. Uuden organisaation nimeksi aiottiin ensin antaa *Suomen Kansallissosialistinen Työrintama*, mutta rekisteröinti ei onnistunut ja nimi lyhentyi Suomen Työrintamaksi. Tutkija Henrik Ekberg on pitänyt Työrintamaa SKJ:n legitiimeimpänä perillisenä.

Sääntöjensä mukaan järjestö työskenteli nostaakseen työn arvostusta sekä parantaakseen valtion taloudellista ja sosiaalista tilannetta. Toimenpiteillä Työrintama halusi rakentaa pohjaa uudelle eheämmälle kansalaisyhteiskunnalle. Työrintaman toimisto sijaitsi aluksi Temppelikadulla ja keväästä 1937 alkaen Mechelininkadulla, Raikkaan ja Oksasen asunnossa. Työrintaman varapuheenjohtaja oli Sven R. Hiili ja sihteeri Oksanen.

Suomen Työrintama hajosi ja lopetti toimintansa vuonna 1939. Oksanen lähti omille teilleen keväällä ja perusti Suomalais-Kansallisen Työn Puolueen, joka julkaisi lehteä *Kansallinen Työ*. Raikas siirtyi vuonna 1940 Kansallissosialistien Järjestöön.

## Työrintama-lehti
Järjestön äänenkannattaja oli *Työrintama*, jonka ensimmäinen numero ilmestyi 5. lokakuuta 1936. Vuoden 1937 alusta lehti alkoi ilmestyä kahdesti kuukaudessa. Työrintaman vastaava toimittaja oli (aiemmin SKJ:n lehtiin kirjoittanut) Sven B. Oksanen. Lehden artikkeleissa korostuivat työhön liittyvät asiat. Toinen huomiota herättävä piirre oli lehden jyrkkä juutalaisvastaisuus. Työrintama hyökkäsi esimerkiksi Y. W. Jalanderin (myös juutalaisvastaista) Siniristi-järjestöä vastaan, koska Jalander hyväksyi kannattajiensa joukkoon henkilön (Bertil von Alfthan), jolla oli juutalaisia sukujuuria. Jalander piti Työrintaman antisemitismiä luonteeltaan primitiivisenä. Työrintama julkaisi muun muassa (Suomessa asuneelta) natsijohtaja Wilhelm Jahrelta saamiaan kirjoituksia. 

Lehden linja jyrkentyi entisestään, kun Suomeen alkoi saapua pakolaisia Keski-Euroopasta. Joulukuussa 1938 Työrintama otti esiin ulkoministeri Eljas Erkon juutalaiset sukujuuret. Helmikuussa 1939 Helsingin raastuvanoikeus tuomitsi lehden 40 päiväsakkoon hallituksen solvaamisesta. Helmikuun loppupuolella Työrintamassa julkaistiin ”juutalaiskysymyksen ratkaisu” -tekstillä varustettu pilakuva, jossa juutalaiset kaivoivat omia hautojaan. Työrintaman viimeinen numero ilmestyi 13. toukokuuta 1939.

## Lähteet
Power Rangers Wild Force (videopeli)

**Power Rangers Wild Force** on vuoden 2002 elokuussa julkaistu Natsumen kehittämä videopeli. Se perustuu samannimiseen televisiosarjaan *[[Power Rangers Wild Force]]*. Pelin julkaisi THQ Game Boy Advancelle. Pelissä Power Rangereiden täytyy suojella omaa kaupunkiaan Turtle Covea eri mekaanisilta Org vihollisilta, jotka yrittävät vain terrorisoida ja tuhota kaupunkia ja sen ympäristöä.

## Pelattavuus
Wild Forcessa on mahdollisuus valita yksi kuudesta pelattavasta hahmosta. Ainoastaan Lunar Wolf Rangerin saa käyttöönsä vasta kun on selvittänyt Harbor tason. Pelaajan valitessa pelattavan hahmonsa, sen pitää vielä valita kolme Rangeria apulaiseksi, joita voi kutsua apuun tarpeen tullen. Jokaisella hahmolla on normaaleiden lyönti ja potku liikkeiden ohella oma erikoisliikkeensä. Erikoisliike vaatii oman energiansa, joka on merkitty keltaisella punaisen energiapalkin alapuolella. Jokaisen kentän päävihollinen kohdataan kahdesta, joista toisella kerralla se kasvaa suuremmaksi. Tämän myötä pelaaja saa valita MegaZordin niiden eläin merkkien perusteella, joita hän on saanut läpäistyään eri kenttiä.

## Lähteet
Estadio El Teniente

**Estadio El Teniente** on monikäyttöinen stadion Rancaguassa, Chilessä. Stadionia käytetään suurimmaksi osaksi jalkapallon pelaamiseen. Kapasiteetti tässä 1945 rakennetussa stadionissa on 14&nbsp;450. Stadionilla pelattiin vuoden 1962 jalkapallon MM-kilpailujen otteluita. Kentän mitat ovat 105 x 68 metriä.

## Lähteet

## Aiheesta muualla
Born of Sin

**Born of Sin** tai "BOS" on ruotsalainen melodista death metallia soittava yhtye.
## Historia
Born of sins perustettiin vuonna 2001 Tröllhättanin kaupungissa. Yhtye julkaisi ensimmäisen demonsa The Beheaderin vuonna 2003, mutta jäsen ongelmien takia sitä ei koskaan julkaistu. Ensimmäinen julkaistu demo oli Hell will walk the earth. Vuonna 2006 BOS lähti kiertueelle Lord Belialin ja Dark Fortressin kanssa. Kiertueen ansiosta BOS solmi levytyssopimuksen ruotsalaisen Unexploded Recordsin kanssa. Yhtye on tehnyt muutaman julkaisun nykyisen yhtiön kanssa (Let it begin 2006 ja Imperfect breed of humanity 2007).

## Jäsenet
*Jerker Backelin – laulu 
*Kristoffer Hjelm – kitara 
*Robert Green – basso 
*Hjalmar Nielsen – kitara
*Henning Nielsen – rummut

## Diskografia
### Albumit
* 
### EP:t
* 
### Demot
* 
* 

## Lähteet

## Aiheesta muualla
*  Born of Sinin virallinen sivusto 
* 
*
Yhdysvaltain merijalkaväen komentaja

**Yhdysvaltain merijalkaväen komentaja** on merijalkaväen korkea-arvoisin upseeri, Puolustushaarakomentajien neuvoston jäsen ja presidentin, puolustusministerin sekä laivastoministerin neuvonantaja merijalkaväkeä koskevissa asioissa. Komentajan on vastuussa merijalkaväen materiaalihuollosta, organisaatiosta, suunnittelusta ja johtamisesta.

Komentajan nimittää presidentti nelivuotiskaudeksi ja senaatin enemmistön tulee hyväksyä nimitys.

Nykyinen komentaja on kenraali Robert B. Neller.

## Luettelo komentajista

## Lähteet

## Aiheesta muualla
Hans Heyer

**Hans Heyer** (s. 16. maaliskuuta 1943 Mönchengladbach, Saksa) on entinen saksalainen F1-kuljettaja. 

## Ura
### Alkuvaiheet
Heyer aloitti urheilu-uransa kartingissa vuonna 1959 voittaen vuosina 1962-63 Hollannin sarjan mestaruuden. Hän voitti Euroopan Touring Car -sarjan mestaruuden vuonna 1974 ja Deutsche Rennsport Meisterchaft -sarjan mestaruuden kahdesti vuosina 1975 ja 1976 Zakspeedilla.

### Formula 1
Heyer osallistui yhteen F1-osakilpailuun kaudella 1977, Saksan GP:hen. Vaikka hän karsiutui aika-ajoissa, hän silti starttasi kilpailuun sääntöjen vastaisesti. Hän keskeytti kymmenen kierroksen jälkeen vaihdelaatikko-ongelmiin, minkä jälkeen hänet hylättiin kilpailusta ja tuloksista. Lisäksi Heyer sai kilpailukiellon seuraavaan kilpailuun.

‡ Starttasi kilpailuun sääntöjen vastaisesti.

### Paluu pienempiin autosarjoihin
Heyer voitti DRM-mestaruuden uudestaan vuonna 1980 Lancialla. Hän joutui pahaan onnettomuuteen, kun Nürnbergin Norisring-kilpailussa hänen autonsa pyörähti pahasti. Heyer ei loukkaantunut mutta hänen lääkärinsä sanoi hänen olleen hermostunut. Heyer voitti Sebringin 12 tunnin kilpailun vuonna 1985.

Heyer kilpaili yhteensä 999 kilpailussa 30 vuoden ajan lopetettuaan kilpailemisen vuonna 1989. Kris Nissen kutsui hänet vuonna 2004 näytösajoon ADAC Volkswagen Polo -kilpailuun Norisringille, jossa ajoi 1000. kilpailunsa. Hänen poikansa Kenneth Heyer kilpailee nykyään GT3 -sarjassa.

## Lähteet
Nelson Prudêncio

**Nélson Prudêncio** (4. huhtikuuta 1944 Lins, São Paulo – 23. marraskuuta 2012 São Carlos) oli brasilialainen kolmiloikkaaja ja olympiamitalisti.

Prudêncio saavutti kolmiloikassa kaksi olympiamitalia. Méxicossa 1968 loppukilpailun ensimmäisellä kierroksella italialainen Giuseppe Gentile (17,22&nbsp;m) ja kolmannella kierroksella neuvostoliittolainen Viktor Sanejev (17,23&nbsp;m) paransivat maailmanennätystä. Prudêncio hyppäsi ensimmäisellään 16,33&nbsp;m ja paransi toisella hypyllään reilusti omaa ennätystään tulokseen 17,05&nbsp;m. Kolmannellaan brasilialainen hyppäsi 16,75&nbsp;m ja neljäs oli yliastuttu. Viidennellä hypyllään Prudêncio siirtyi kilpailun johtoon uudella maailmanennätyksellä 17,27&nbsp;m. Hänen viimeinen hyppynsä kantoi 17,15&nbsp;m, mutta Sanejev ohitti hänet parantamalla maailmanennätyksen lukemiin 17,39&nbsp;m. Näin Sanejev voitti kultaa, Prudêncio sai hopeaa ja Gentile sijoittui pronssille.

Münchenin kesäolympialaisissa 1972 Prudêncio saavutti pronssia selvästi Viktor Sanejevin ja itäsaksalaisen Jörg Drehmelin jäljessä. Brasilialaisen ensimmäiset hypyt kantoivat 16,87, 16,61, 16,35 ja 16,88&nbsp;metriä, viides oli yliastuttu, ja kuudes kantoi 17,05&nbsp;m, jolla hän ei enää sijoitustaan parantanut. Montréalin kesäolympialaisissa 1976 Prudêncio jäi karsinnassa 14:nneksi tuloksella 16,22&nbsp;m eikä selviytynyt loppukilpailuun. Pan-Amerikan kisoista Prudêncio saavutti kaksi hopeamitalia.

## Lähteet

* 
* 
* 

### Viitteet
Bio Fund Management

**Bio Fund Management** (**BioFund**) on suomalainen pääomasijoitusyhtiö, joka toimii venture capital -rahoittajana. Yhtiön kotipaikka on Helsinki. Sillä on ollut vuodesta 2001 lähtien myös toimisto Kööpenhaminassa.

Sitra-taustainen Bio Fund Management sijoittaa pääasiassa eurooppalaisiin, erityisesti pohjoismaisiin terveysalan () yrityksiin, jotka toimvat esimerkiksi diagnostiikan, ravitsemuksen tai lääkekehityksen parissa. BioFund hallinnoi noin 200 miljoonan euron arvoisia sijoitusrahastoja.

Keväällä 2008 tanskalainen Capinordic A/S osti Bio Fund Management Oy:n.

## Sijoituksia
*Ark Therapeutics
*Biotie Therapies
*FibroGen
*FIT Biotech
*Inion
*Medikalla
*Multi Bene
*Nab Labs
*Santaris Pharma

## Lähteet

## Aiheesta muualla
*BioFund Management
Lucius Calpurnius Piso Frugi Licinianus

**Lucius Calpurnius Piso Frugi Licinianus** (38 – 15. tammikuuta 69) oli roomalainen poliitikko ja keisarin Galban *[[Caesar (arvonimi)|caesar]]* eli perijä. 

Hänen isänsä oli Marcus Crassus Frugi. Hänen veljensä Gnaeus Pompeius Magnus meni naimisiin Claudiuksen tyttären Antonian kanssa. Nero pakotti toisen veljen Marcus Crassuksen tekemään itsemurhan. Galba adoptoi Luciuksen tammikuussa 69 ja aikoi tehdä tästä seuraajansa, mutta Othon kannattajat murhasivat kummankin foorumilla 15. tammikuuta 69.

## Lähteet
* 

### Viitteet
Teerijärven vaakuna

**Teerijärven kunnanvaakuna** on saanut aiheensa kunnan nimestä. Sen aaltokoroinen tyviö viittaa kunnalle nimensä antaneeseen Tervajärveen. Apilaristi symboloi maanviljelystä, mutta on myös kirkollinen tunnus.

Vaakunan heraldinen selitys on "punaisessa kentässä aaltokoroinen hopeatyviö, jonka yläpuolella kultainen apilaristi". Vaakunan suunnitteli Gustaf von Numers, ja se vahvistettiin käyttöön 17. heinäkuuta 1956. Teerijärven liityttyä Kruunupyyn kaupunkiin vuonna 1969 vaakuna jäi kotiseutuvaakunaksi, mutta sen apilaristi periytyi Kruunupyyn uuteen vaakunaan, joka otettiin käyttöön 1974.

## Lähteet
*
Eqvitec Partners

**Eqvitec Partners** on suomalainen pääomasijoitusyhtiö, joka toimii siemen- ja muun yrityksen alkuvaiheen rahoittajana. Yhtiön kotipaikka on Helsinki. Sen tytäryhtiö Eqvitec Partners AB toimii Tukholmassa. Sitra-taustainen Eqvitec Partners hallinnoi 2010-luvulle tultaessa noin 500 miljoonan euron sijoitusrahastoja. Sittemmin valtaosa sijoitusrahastoista on myyty. Eqvitec sijoittaa pääasiassa pohjoismaisiin teknologiayrityksiin.

Eqvitec myi talvikaudella 2010–11 kaksi rahastoaan (Eqvitec Technology Fund II ja III) norjalaiselle Verdane Capital Advisorsille. ETF III:n salkussa oli yhteensä 12 ICT- ja teollisuusyhtiötä.  Kauppojen myötä Eqvitecille jäi enää yksi sijoitusrahasto (ETF I), kooltaan 68 miljoonaa euroa. 

## Sijoituksia
*Affecto
*Codenomicon
*Digia
*Eimo
*Incap
*Iobox
*Normet
*Puukeskus
*Saraware
*Samesor
*Smartner Information Systems
*SmartTrust
*Teletekno
*Voddler
*VTI Technologies
*Xtract

## Lähteet

## Aiheesta muualla
* Eqvitec Partners
Kolme etsivää ja kauhujen linna

***Kolme etsivää ja kauhujen linna*** () on 3 etsivää -kirjasarjan ensimmäinen teos, jonka kirjoitti Robert Arthur. Kirjan on suomentanut Laura Tetri.

## Juoni

Poikien tehtävänä on hankkia ohjaajalle riittävän värisyttävä linna seuraavan kauhufilmin kuvauspaikaksi. Bobin taidoilla paikka löytyy nopeasti. Linnassa tapahtuu jatkuvasti hurjia tapauksia.

## Lähteet
Kolme etsivää ja hopeinen hämähäkki

***Kolme etsivää ja hopeinen hämähäkki*** () on Robert Arthurin kirjoittama 3 etsivää -kirjasarjaan kuuluva kirja. Kirjan on suomentanut Inkeri Pitkänen.

## Juoni

Etsivät kutsutaan pieneen eurooppalaiseen valtioon nimeltä Varania. Kun he matkustavat sinne, he joutuvatkin yhtäkkiä keskelle tuhoisaa vallankaappausyritystä. Sen tärkeänä osana on kadonnut valtion symboli, hopeinen hämähäkki. Se löytyykin yllättäen etsivien huoneesta. Sitten se katoaa taas, ja pojat joutuvat pakenemaan. Heidän takanaan on armoton rikollisjoukko. Takaa-ajo päättyy lopulta kirkkoon, jossa Jupiter keksii yllättäen keinon.
Estadio León

**Estadio León** eli **Estadio Nou Camp** on jalkapallostadion Leónin kaupungissa Meksikossa. Stadion rakennettiin 1967 ja sen kapasiteetti on 33&nbsp;943. Se on paikallisen Club Leónin kotistadion. Stadionilla pelattiin sekä vuoden 1970 että 1986 jalkapallon MM-kilpailujen otteluita. 

## Lähteet

## Aiheesta muualla
Kolme etsivää ja änkyttävä papukaija

***Kolme etsivää ja änkyttävä papukaija*** () on 3 etsivää -kirjasarjan toinen osa, jonka kirjoitti Robert Arthur. Kirjan on suomentanut Laura Tetri.

## Juoni

Etsivätoimiston on tarkoitus auttaa hollywoodilaista näyttelijää ohjaaja Hitchcockin pyynnöstä. Mutta lihava mies ei ollutkaan näyttelijä, vaan yksinomaan kiinnostunut kadonneesta papukaijasta, eikä ainoastaan siitä, vaan kuudesta muustakin papukaijasta. Papukaijojen avulla pääsisi todella arvokkaan salaisuuden jäljille. Tämän kaiken keskelle etsivätoimisto joutuu aluksi tahtomattaan ja sitten perin määrätietoisesti, kunnes papukaijojen salaisuus on selvitetty.
Battery Check

**Battery Check** on ruotsalaisen Millencolinin kappale, joka julkaistiin vuonna 2002 albumilla *[[Home from Home]]*. Se julkaistiin singlenä 3. heinäkuuta 2003. Kappaleesta on tehty myös ruotsinkielinen versio nimeltä ”E20 Norr”. Se julkaistiin singlen B-raitana.

## Kappaleet
# Battery Check
# E20 Norr
# Bowmore

## Musiikkivideo
Kappaleesta tehtiin musiikkivideo molemmille kielille. Molemmissa versioissa on erona ainoastaan kieli.
Kolme etsivää ja laulava käärme

***Kolme etsivää ja laulava käärme*** on Robert Arthurin kirjoittama 3 etsivää -kirjasarjaan kuuluva teos. Kirjan on suomentanut Annikki Leivonen.

## Juoni

Monet ihmiset ovat vähän taikauskoisia, mutta Allien täti pelkäsi kuollakseen salaseuraa, jonka jäsen hän oli. Seuran johtajan istunnoissa loihtima "laulava käärme" oli hänen mielestään kauhea. Tädin pelko ei ollutkaan turha, sillä monien uhkaavien tapausten jälkeen etsivien piti hankkia oikea noitatohtori tapahtumaa selvittämään.
Penelope (elokuva)

**Penelope** on vuonna 2006 ensi-iltansa saanut elokuva. Sen pääosissa nähdään muun muassa Christina Ricci ja James McAvoy. 

## Juoni
Elokuva kertoo tytöstä, Penelopesta (Christina Ricci), jonka suvussa on kirous. Penelopella on kauniiden kasvojensa keskellä sian kärsä. Penelopen vanhemmat (Catherine O’Hara ja Richard E. Grant) lukitsevat Penelopen huoneeseensa ettei kukaan näkisi häntä. Vanhan tarun mukaan kirous haihtuu, jos Penelopen hyväksyy joku hänen ”oman kaltaisensa”. Penelopen täytettyä 18 hänelle aletaan esitellä kaikkia Englannin hienostoperheiden poikia. 

## Näyttelijät

## Lähteet
*Penelope – Leffatykki
Tano

**Tano** voi tarkoittaa:

## Maantiede
* Tano, joki Ghanassa
* Tano, Japanin maaseutukaupunki Kōchin prefektuurissa
* Tano, Japanin entinen maaseutukaupunki Miyazakin prefektuurissa
* Tano, Japanin entinen kyläkunta Ehimen prefektuurissa
* Tanon piirikunta, Japanin piirikunta Gunman prefektuurissa

## Henkilöt
* Barbro Tano (s. 1939), ruotsalainen maastohiihtäjä
* Kevin Tano (s. 1992), ghanalais-alankomaalainen jalkapalloilija

## Muuta
* tanu tai tano, kansallispukujen yhteydessä käytettävä valkea päähine
Vladimir Bystrov

**Vladimir Vitaljevitš Bystrov** (, s. 31. tammikuuta 1984 Luga, Leningradin alue) on venäläinen jalkapalloilija, joka edusti ison osan urastaan Venäjän jalkapalloliigan Zenitiä. Bystrovia pidettiin yleisesti ottaen yhtenä Euroopan nopeimmista pelaajista, sen takia hyökkäävää keskikentän pelaajaa oli erittäin vaikea pysäyttää.

## Maajoukkueura

Venäjän maajoukkueessa Bystrov debytoi vuonna 2004. Hän oli mukana vuoden 2004 Euroopan-mestaruuskilpailuissa 20-vuotiaana mutta ei saanut vielä peliaikaa.

Guus Hiddink valitsi Bystrovin Venäjän joukkueeseen Euroopan-mestaruuskilpailuihin 2008. Venäjän avausottelussa Espanjaa vastaan Bystrov aloitti vaihtomiehenä, mutta hänet vaihdettiin 46. minuutin kohdalla Dmitri Sytšoviin. Venäjän toisessa ottelussa Kreikkaa vastaan Bystrov vaihdettiin sisään 71 minuutin kohdalla, vaihdossa sisään hyökkääjä Roman Adamov. Venäjän viimeisessä alkulohkon ottelussa Ruotsia vastaan Bystrov aloitti vaihdossa ja hänet vaihdettiin viimeisenä kentälle.

## Kausitilastot

## Lähteet

## Aiheesta muualla
*Bystrov Euro2008-sivustolla
Kokkelivekkulit

**Kokkelivekkulit** on suomalainen Yleisradion tuottama vuonna 1994 valmistunut lähinnä lapsille suunnattu ruoka-aiheinen televisio-ohjelma. Televisio-ohjelmassa Yle TV2:n *[[Pikku Kakkonen|Pikku Kakkosesta]]* tuttu käsinukke Ransu Karvakuono ja Pekka "Pablo" Seppä valmistavat sarjan joka osassa eri ruokalajin. Tarinankerronnan ja ruoanlaiton lomassa Ransu ja Pablo esittävät kyseisen ruokalajin inspiroiman laulun.

Ohjelma on esitetty ensimmäisen kerran Pikku Kakkosen yhteydessä vuosina 1994–1995. Uusinta esitettiin 2000-luvun alussa. Kokkelivekkulit on saatavilla kokonaisuudessaan Yle Tallennemyynnin julkaisemana kirjastotallenteena.

Sony Music Entertainment julkaisi samana vuonna *Kokkelivekkulit*-nimisen albumin, joka sisälsi kaikki ohjelmassa esitetyt musiikkiesitykset.

## Lähteet

## Aiheesta muualla
* Ylen Elävä arkisto: Kokkelivekkulit
Kuin kuvastimessa

**Kuin kuvastimessa** () on Ingmar Bergmanin ohjaama ruotsalainen elokuva vuodelta 1961. 

## Juonen tiivistelmä
Itsekeskeinen kirjailija ja leski David palaa Sveitsistä asumaan saarelle joksinkin aikaa lastensa Karinin ja Minusin sekä vävynsä Martinin kanssa. David on kaupallisesti menestyvä kirjailija, mutta hän toivoo joskus vielä saavansa kriitikkojen arvostusta. Tytär Karin sairastaa skitsofreniaa ja kuulee ääniä seinän takaa, mikä hänen mukaansa on merkki siitä, että jumala tulee pian. Tämä kamarinäytelmä perustuu roolihenkilöiden hyvin subjektiiviseen tulkintaan tuntikausien rauhallisesta etenemisestä, jonka katsoja näkee. Karinin sairaus pahenee elokuvan loppua kohti, ja lopulta hän kohtaa jumalan, vaikka se ei tapahdu niin kuin hän on ajatellut.

## Elokuvasta
Elokuvan *Kuin kuvastimessa* on käsikirjoittanut ja ohjannut Ingmar Bergman.

Se on ensimmäinen osa Bergmanin trilogiasta, joka käsittelee uskoa, ja seuraavat osat ovat *[[Talven valoa]]* (1962) ja *[[Hiljaisuus (Ingmar Bergmanin elokuva)|Hiljaisuus]]* (1963). Elokuva on mustavalkoinen. Tapahtumat sijoittuvat saaristoon ja ne käsittelevät kirjailija Davidia (Gunnar Björnstrand) ja hänen lapsiaan Karinia (Harriet Andersson) ja Minusia (Lars Passgård) sekä vävyä Martinia (Max von Sydow), joka on lääkäri.

Elokuva sai parhaan ulkomaisen elokuvan Oscarin ja on saanut useita muita palkintoja. Se oli ehdolla Oscarin saajaksi sarjassa paras musiikki.

Elokuvan ensiesitys Suomessa oli 20. huhtikuuta 1962, ja se on esitetty useita kertoja televisiossa.

## Näyttelijät
*Harriet Andersson – Karin 
*Gunnar Björnstrand – David, kirjailija, hänen isänsä
*Max von Sydow – Martin, lääkäri, Karinin puoliso
*Lars Passgård – Fredrik eli Minus, Davidin poika

## Musiikki (valikoima)
* Johann Sebastian Bach: sarja nro 2 d-molli soolosellolle

## Lähteet
Cornell Capa

**Cornell Capa** (10. huhtikuuta 1918 – 23. toukokuuta 2008) oli unkarilais-amerikkalainen valokuvaaja. Cornell Capa on valokuvaaja Robert Capan pikkuveli. 

## Elämä ja työt

Cornell Capa syntyi Budapestissa vuonna 1918. Hänen syntymänimensä oli **Kornel Friedmann**. Hän muutti 18-vuotiaana Pariisiin työskentelemään hänen vanhemman veljensä Robert Capan kanssa. 1937 Cornell Capa muutti New Yorkiin työskentelemään Life-lehden pimiössä. 

Toukokuussa 1954 hänen isoveljensä Robert Capa astui maamiinaan Indokiinassa. Samana vuonna Cornell Capa liittyi isoveljensä perustaman kuvatoimiston Magnum photosin jäseneksi. 

Cornell Capa tunnettiin hyvin hänen veljensä maineen ja muiston puolustajana. 

Cornell Capa kuoli toukokuussa 2008 New Yorkissa.

## Lähteet
* http://www.nytimes.com/2008/05/24/arts/design/23cnd-capa.html?_r=0
Detox (kappale)

**Detox** on Millencolinin singlenä julkaistu kappale, joka julkaistiin vuonna 2008 heidän toistaiseksi uusimmalla albumillaan *[[Machine 15]]*. Kappaleen ovat kirjoittaneet Nikola Sarcevic ja Mathias Färm.

## Kappaleet
# Detox
# Machine 15 (akustinen)
# Farewell My Hell (akustinen)
Vihreä Ranger

**Vihreä Ranger** () on kuvitteelinen titteli Power Rangers -universumissa. Se esiteltiin ensi kerran televisiosarjassa *[[Mighty Morphin Power Rangers]]in*, jaksossa "Green with Evil Part I: Out of Control" vuonna 1993. Sarjassa tittelin loi Rita Repulsa, joka yritti päästä eroon Power Rangereista. Hän valitsi Tommy Oliverin kantamaan Vihreän Rangerin titteliä. Sarjojen aikana titteliä ovat pitäneet hallussaan vain miehet, joista pisimpään titteliä kantanut hahmo on Adam Park. Häntä näytteli Johnny Yong Bosch vuosina 1996–1997 sarjoissa Power Rangers Zeo ja Power Rangers Turbo, sekä elokuvassa Power Rangers turbovaihteella.

## Esiintymiset

### Televisiosarjat
Titteli on esiintynyt seuraavissa sarjoissa:

*Mighty Morphin Power Rangers
*Power Rangers Zeo
*Power Rangers Turbo
*Power Rangers: Lost Galaxy
*Power Rangers: Lightspeed Rescue
*Power Rangers: Time Force
*Power Rangers: Ninja Storm
*Power Rangers: SPD
*Power Rangers: Mystic Force
*Power Rangers: RPM
*Power Rangers Samurai

### Elokuvat
Vihreä Ranger on esiintynyt ainoassa elokuvassaan Power Rangers turbovaihteella vuonna 1997, jossa titteliä kantoi Adam Park. Hahmoa näytteli Johnny Yong Bosch.

### Videopelit
Vihreä Ranger esiintyi ensi kerran videopelissä vuonna 1994, jolloin se oli pelattavana hahmona Mighty Morphin Power Rangers -pelissä Sega Mega Driven alustalla. Pelin tarinatilassa hahmo esiintyy televisiosarjan tavoin vihollisena, mutta liittyy sen jälkeen pelattavaksi hahmoksi, mikäli pelaaja onnistuu voittamaan sen. Sen sijaan pelin yksi vastaan yksi pelissä Vihreän Rangerin voi valita suoraan.

Seuraavan kerran hahmo esiintyi ajopelissä Power Rangers Zeo: Battle Racersissa vuonna 1996. Pelissä titteliä kantoi Adam Park, joka kilpaili nelipyöräisellä kilpurilla. Seuraavan kerran hahmo oli pelattavana hahmona vuonna 1999 julkaistussa Power Rangers: Lightspeed Rescuessa, sekä Power Rangers: Time Force. Power Rangers: Ninja Stormissa Vihreällä Rangerilla on erityisempi rooli muun muassa pelin loppuhetkillä hahmolla saa käyttöönsä Samurai Star MegaZordin.

Uusimmassa Power Rangers: Super Legendsissa Vihreitä Rangereita esiintyy yhteensä kolme, joista Power Rangers: Lost Galaxyssa titteliä kantava Damon Henderson esiintyy jokaisella alustalla.

#### Luettelo peleistä

## Luettelo Vihreistä Rangereista

## Lähteet
Göran Hellberg

**Karl Anders Göran Hellberg** (11. helmikuuta 1937 Kokkola – 7. huhtikuuta 2021 Karjaa) oli suomalainen pappi, joka toimi Suomen ensimmäisenä kisapappina. Hän oli Suomen joukkueiden kisapappina eri arvokisoissa vuodesta 1972 vuoden 2003 loppuun asti. Hellbergin seuraajaksi tuli Leena Huovinen.

## Pappisura
Hellberg valmistui teologian maisteriksi vuonna 1963 ja sai samana vuonna pappisvihkimyksen. Hän suoritti myös pastoraalitutkinnon 1973 ja sairaalasielunhoidon tutkinnon 1974. Hän työskenteli muun muassa merimiespastorina Hampurissa 1966–1971, sairaalapastorina Kokkolassa 1971–1975 ja johtavana sairaalapastorina Turussa 1984–2000. Lisäksi hän toimi tuntiopettajana eri kouluissa 1964–1978, Sibelius-Akatemiassa 1978–1984 ja Åbo Akademissa vuodesta 1984. Hän sai rovastin arvon 1990.

## Kisapappi
Münchenin olympialaisten järjestäjät pyysivät kirkkojen johtajia lähettämään kisoihin yhden urheilusta kiinnostuneen papin. Arkkipiispa Martti Simojoki pyysi vuonna 1970 tehtävään Hampurin merimieskirkon merimiespappia Göran Hellbergiä. Hän oli Münchenin olympiakisoissa myös Yhdysvaltojen, Thaimaan ja Norjan kisapappina. Kisojen jälkeen Suomen Olympiakomitea ja Urheiluliitto halusivat jatkaa toimintaa. Mukaan tuli myöhemmin myös Suomen Hiihtoliitto.

Alkuaan toiminta oli satunnaista, ja 1976 olympialaisiin hän ei lähtenyt, koska pyyntö olympiakomitealta tuli hänestä niin myöhään, ettei hän olisi kyennyt tutustua joukkueeseen. Hellberg halusi olla joukkueen mukana myös harjoitusleireillä. Pyyntöön suostuttiin. 1980-luvulla toiminnan virallistamista suunniteltaessa Hellberg kertoi pyytäneensä tutkimuksen kisapapin tarpeellisuudesta ja toimenkuvasta. Suurin osa piti kisapappia tarpeellisena, eikä mukanaoloa vastustanut kukaan. Kisapappia toivottiin keskustelijaksi, kuuntelijaksi, sielunhoitajaksi ja pitämään hartauksia. Yhteistyösopimus tehtiin 1985 ja Hellberg jatkoi kisapappina. Varsinainen virka hänellä oli Turun seurakuntayhtymän sairaalapappina.

Hellberg sai Suomen Olympiakomitean jakaman sisupuukon numero 5 Atlantan olympialaisissa 1996.

Hellbergin viimeiset kilpailut olivat yleisurheilun maailmanmestaruuskilpailut 2003. Hellbergin seuraaja Leena Huovinen aloitti toiminnan maaliskuussa 2004.

## Yksityiselämä
Göran Hellberg avioitui vuonna 1961 sairaanhoitaja Margareta Krokforsin kanssa. He saivat viisi lasta. Göran Hellbergin veli on lääkintöneuvos Håkan Hellberg.

## Lähteet

## Kirjallisuutta
* Isometsä, Nina: *[http://kultut-arkistot.utu.fi/tku/1457.html Pappi kilpakenttien laidoilla: Göran Hellbergin toiminta ja tavoitteet Suomen olympiajoukkueen kisapappina.] * Uskontotieteen pro gradu -tutkielma. Turun yliopisto 1997.

## Aiheesta muualla
* Göran Hellbergin muistokirjoitus ''Helsingin Sanomissa''.
Toivo Haapakoski

**Toivo Veli Haapakoski** (30. maaliskuuta 1926 Piikkiö – 4. kesäkuuta 2011 Lieto) oli suomalainen elintarviketeollisuuden vaikuttaja, toimitusjohtaja ja maanviljelysneuvos.

Haapakosken vanhemmat olivat maanviljelijä Arvid Nikolai Haapakoski ja diakonissa, opettaja Hilja Maria Salomäki ja puoliso vuodesta 1954 farmaseutti Eeva Marjatta Veijula. Tultuaan ylioppilaaksi Turussa Haapakoski valmistui agronomiksi vuonna 1949 ja hakeutui pian sen jälkeen Raision Tehtaiden palvelukseen mallasohran hankintaosaston hoitajaksi. Hänet nimitettiin vuonna 1956 tehtaan hankintapäälliköksi ja myöhemmin yhtymän hankintaryhmän johtajaksi. 

Kun Lounais-Suomen Osuusteurastamossa (nykyinen LSO Osuuskunta) vapautui toimitusjohtajan paikka vuonna 1973 Mauri Karvetin siirtyessä Raision Tehtaiden johtoon, osuuskunnan hallintoneuvosto tarjosi Haapakoskelle tilaisuutta kokeilla voimiaan liha-alalla. Vuodesta 1973 lähtien LSO:n johdossa ollut Haapakoski osallistui kaikkiin merkittäviin liha-alan toimialajärjestelyihin 1970- ja 1980-luvuilla (Helsingin Kauppiaiden,  ja OK-Lihan osto, Satahämeen Osuusteurastamon fuusio), jotka vaikuttivat tuottajien hallitsemaan liha-alaan 1990-luvun jälkipuolelle asti. Pitkälti Haapakosken aloitteesta Lounais-Suomen Osuusteurastamo (nyk. LSO Osuuskunta) yhtiöitti teollisuutensa ja markkinointinsa LSO Food Oy:ksi kesällä 1988. Teollisuusyhtiöstä on kasvanut nykyinen pörssiyhtiö HKScan Oyj. 

Maanviljelysneuvoksen arvonimen vuonna 1981 saanut Haapakoski toimi myös maanviljelijänä vuodesta 1958 omistamallaan Kullaansuon tilalla Liedon kunnan Mäkkylän kylässä. Hän jäi tehtävistään eläkkeelle kesäkuun alussa 1989.

## Lähteet
* "Jyvä, joka iti". Raision Yhtymän tarina 1939–1989. Keuruu 1989, s. 101
* "Lihan tähden kaikki työ". LSO:n 75-vuotishistoria. Jyväskylä 1989, s. 218–219

### Viitteet
Helen Baxendale

**Helen Victoria Baxendale** (s. 7. kesäkuuta 1970 Pontefract, West Yorkshire) on englantilainen näyttelijä. Hän tuli tunnetuksi televisio­sarjasta *[[Rimakauhua ja rakkautta]]* rooli­hahmonaan Rachel Bradley. Lisäksi hän on esiintynyt televisio­sarjassa *[[Frendit]]* sekä elo­kuvassa *[[Tavallisen rehti rikollinen]]*.

## Yksityiselämä

Helen Baxendalen poika­ystävä on David Williams. Heillä on kolme lasta.

## Lähteet

## Aiheesta muualla

* The Independent: The 5-minute Interview: Helen Baxendale, Actress 
* The Official London Theatre Guide: The Big Interview: Helen Baxendale
Nexit Ventures

**Nexit Ventures** on suomalainen pääomasijoitusyhtiö, joka toimii yrityksen alku- ja kasvuvaiheen rahoittajana. Yhtiöllä on toimipisteet San Franciscossa ja Helsingissä. Nexit Ventures sijoittaa digitalisaation luomiin uusiin kasvuyrityksiin pääasiassa Suomeen  ja lähialueille. 

Nexit Venturesin rahastoihin ovat  sijoittaneet muun muassa Kasvurahastojen Rahasto, Suomen Teollisuussijoitus, Elo, Lähi-Tapiola ja Argentum.

## Sijoituksia
***Aava Mobile**
***Bitfone Corporation**; myyty Hewlett-Packard'lle
***Conformiq**
***Ecrio**; myyty DoCoMolle
***Ekahau**
***Funambol**
*'''Futuremark'''; myyty Underwriters Laboratory'lle
***Fuugo**
***Hantro**; fuusioitu On2:n kanssa ja myyty sitten Google'lle
***HD Messaging**; myyty IDT Messaging'lle
*'''Hybrid Graphics'''; myyty Nvidialle
***Mobile365**; myyty Sybase'lle
***Octoshape**; myyty Akamaille
***Rightware**; myyty Thundersoft'lle
***SkyPilot**; myyty Trilliant'lle
***Theta Microelectronics**

## Lähteet

## Aiheesta muualla
* Nexit Ventures
Kangasalan lukio

**Kangasalan lukio** on kangasalalainen lukio. Lukio on perustettu vuonna 1921, jolloin se oli yksityinen oppikoulu nimellä *Kangasalan yhteiskoulu*. Opiskelijoita on noin 430 ja opettajia 30. Koulun rehtorina toimii Anna Korkama. Lukiossa toimii myös musiikkilinja.

## Lukiorakennus

Kangasalan vanha lukiorakennus kärsi kosteus- ja homevaurioista, jotka aiheuttivat opettajille ja oppilaille erilaisia oireita. Kesän 2009 aikana lukion liikuntasalin lattia avattiin ja pahimmat homepesäkkeet löytyivät sieltä. Korjaustöiden jälkeen ja kunnan Ruotsista hankkimien uusien ilmanvaihtokoneiden asentamisen jälkeen oireet vähentyivät selkeästi ja ilmanlaatu parantui. Syksyllä 2012 lukion toiminta siirtyi uuteen rakennukseen, Kangasalan uuteen lukioon, joka sijaitsee samalla tontilla Pikkolan koulun kanssa.

## Kansainvälisyys

Lukiolla on ystävyyskoulut Italiassa, Hollannissa ja Saksassa. Kouluihin pääsee vaihto-oppilaaksi, ja kyseisten koulujen oppilaat pääsevät vaihto-oppilaaksi Kangasalan lukioon. Nämä ovat yleensä noin viikon matkoja.

## Yhteistyö

Kangasalan lukio tekee yhteistyötä muun muassa Tampereen yliopiston, Hämeen ammattikorkeakoulun, Aamulehden sekä kangasalalaisten urheiluseurojen kanssa.

## Lähteet

## Aiheesta muualla
* Kangasalan lukion kotisivut
Peste Noire

**Peste Noire**  on ranskalainen vuonna 2000 perustettu black metal -yhtye. Peste Noire tarkoittaa ranskan kielellä paiseruttoa (musta surma) joka oli yksi pahimmista taudeista Euroopassa, joka tappoi noin yhden kolmasosan Euroopan väestöstä
vuosina 1347–1352. Kaikki kappaleet on kirjoittanut yhtyeen jäsen Famine paitsi "La Césarienne", jonka kirjoitti Neige. Sale Famine linjaa oman maailmankatsomuksensa esteettis-poliittiseksi oikeistolaismieliseksi radikalismiksi. Faminen ajattelun lähtökohtana on, että black metal ei voi koskaan olla olemassa abstraktissa muodossa, vaan aina tiettyyn aikaan ja paikkaan sidottuna. Tällainen alueellisuus on konkreettista ja todellista, poissa modernin maailman luomista, kapitalismin ja demokratian hämärtämistä abstrakteista käsitteistä. "L'Ordure à l'état Pur", yhtyeen neljäs pitkäsoitto äänitettiin vuodenvaihteessa 2010–2011 Green Studiossa Ranskassa. Kyseisen levyn masteroinnin teki Suomessa Finnvox-studiolla Mika Jussila. Ensi albumiin verrattuna äänimaisemaan vaikuttavien henkilöiden määrä on kolminkertaistunut.

Vuonna 2007 Horna-nimisen suomalaisen pitkänlinjan black metal -yhtyeen kanssa julkaistulla yhteislevyllä on Peste Noirelta Paysage Mauvais -niminen kappale. Kyseinen kappale löytyy myös Folkfuck Folie -albumilta. Faminen oman La Mesnie Herlequin -nimisen levy-yhtiön kautta julkaistiin 20.6.2013 Peste Noire -nimeä kantava viides täyspitkä albumi. Levymerkki on julkaissut myös ranskalaista Sale Freux -yhtyettä sekä uusintapainoksia vanhemmista Peste Noire -albumeista.  

## Jäsenet
### Nykyiset
* La Sale Famine de Valfunde (2000–nyt) — kitara, basso, laulu, sanoitukset
* Sainte Audrey-Yolande de la Molteverge (2007–2009) — Piano, Hammond-urut

### Entiset
*Neige — rummut (2001–2005) — basso, urut (2007–2008)
*Argoth (2001–2002) — basso 
*Indria (2006–2008) — basso
*Winterhalter (2006–2008) — rummut
* Ragondin (2009) — basso
* Andy Julia (2009) — rummut

## Diskografia
### Albumit
* *La Sanie des siècles – Panégyrique de la dégénérescence* (2006)
* *Folkfuck Folie* (2007)
* Ballade cuntre lo Anemi Francor (2009)
* L'Ordure à l'état Pur (2011)
* Peste Noire (2013)
* La Chaise-Dyable (2015)
* Peste Noire – Split – Peste Noire (2018)
* Le retour des pastoureaux (2021)

### Demot
* *Aryan Supremacy* (2001)
* *Macabre Transcendance&hellip;* (2002)
* *Phalènes et Pestilence – Salvatrice Averse* (2003)

### EP:t
* *Lorraine Rehearsal* (2007)

## Aiheesta muualla
* La mesnie Herlequin (label)
Parlamentaarikko

**Parlamentaarikko** on parlamentin jäsen, jonka kansalaiset ovat valinneet vaaleilla. Parlamentaarikot ovat edustuksellisen demokratian vallankäyttäjiä. Parlamentaarikkojen nimitys ja valintatapa vaihtelevat eri yhteiskunnissa.

## Katso myös
* Suomen kansanedustaja
* Euroopan parlamentin jäsen
* Valtiopäivämies

## Lähteet
Luettelo Suomen europarlamenttivaalien ääniharavista

**Luettelo [[Suomen europarlamenttivaalit|Suomen europarlamenttivaalien]] ääniharavista** sisältää vuosina 1996–2019 järjestetyissä europarlamenttivaaleissa eniten ääniä saaneet ehdokkaat. Luettelo sisältää kaikki yli 40 000 ääntä saaneet. Parlamentin ulkopuolelle jääneiden nimet on kursivoitu.

## Lähteet
*1996
*1999
*2004
*2009
*2014
*2019
*2024

### Viitteet
Piraattiliike

**Piraattiliike** on kansainvälinen liike, joka koostuu toiminnallisista yksiköistä, kuten eri maiden piraattipuolueista ja internetissä toimivista tiedotuspalveluista. Piraattiliike korostaa yksityisyydensuojaa, sananvapautta, tiedon ja kulttuurin vapautta sekä suhtautuu arvostelevasti immateriaalioikeuksiin ja yksityisiin monopoleihin. 

## Toimijoita

Ensimmäinen Piraattipuolue perustettiin Ruotsiin vuonna 2006. 

Piraattiliike on aktiivinen varsinkin Euroopassa. Tšekin, Islannin ja Luxemburgin piraateilla on edustajia valtakunnallisissa parlamenteissa. Europarlamenttivaaleissa 2019 piraattipuolueet saivat 4 paikkaa (1 Saksasta, 3 Tšekistä). Piraattieuroparlamentaarikot kuuluvat Vihreät / Euroopan vapaa allianssi -ryhmään.

Muutamassa muussa maassa piraateilla on edustajia matalammilla tasoilla. Suomen Piraattipuolueella on kaksi kunnallisvaltuutettua (Helsingissä ja Jyväskylässä).

Piraattipuolueiden kansainvälisenä yhteistyöjärjestönä toimii Piraattipuolueiden internationaali (PPI) ja Euroopassa Euroopan piraattipuolue.

## Kirjallisuutta
* 
* 

## Aiheesta muualla

* http://www.piraattipuolue.fi/politiikka
* Juri Nummelin: Mitä tapahtui piraateille?. Kulttuurilehti Illuusio 2011.
* Piraattipuolue kerää kannatusta Saksassa
Teneriffan pohjoinen lentoasema

**Teneriffan pohjoinen lentoasema** (, aikaisemmin **Los Rodeosin lentoasema**)  on vanhempi Kanariansaarten Teneriffan kahdesta kansainvälisestä lentoasemasta. Se sijaitsee saaren koillisosassa San Cristóbal de La Lagunassa lähellä Santa Cruz de Tenerifeä. Se tunnettiin 1970-luvulle asti nimellä Los Rodeos. Vuonna 2009 lentoasemalla oli 4&nbsp;054&nbsp;147 matkustajaa.

Maailman toistaiseksi pahin lento-onnettomuus tapahtui tällä lentoasemalla vuonna 1977. Onnettomuuden jälkeen kansainväliset lennot siirrettiin uudemmalle Teneriffan eteläiselle lentoasemalle ja pohjoinen lentoasema toimi vain Kanariansaarten ja Espanjan sisäisten lentojen kohteena. Sittemmin myös kansainväliset lennot ovat palanneet pohjoiselle lentoasemalle, mutta matkustajamäärissä mitattuna eteläinen lentoasema on edelleen huomattavasti vilkkaampi.

Lentoaseman yhteydessä sijaitsee Espanjan maavoimien helikopterijoukkojen tukikohta.

## Lähteet

## Aiheesta muualla

* Lentoaseman esittely Aenan sivustolla
Parkstadion

**Parkstadion** on monikäyttöinen stadion Gelsenkirchenissä, Saksassa. Stadion oli FC Schalken kotistadion ennen kuin Veltins-Arena avattiin 2001. Stadionilla pelattiin viisi vuoden 1974 jalkapallon MM-kilpailujen ottelua sekä kaksi vuoden 1988 EM-kilpailujen ottelua. Stadionin kapasiteetti on 62&nbsp;109.

## Lähteet

## Aiheesta muualla
James Pickens, Jr.

**James Pickens, Jr.** (s. 26. lokakuuta 1954 Cleveland, Ohio) on yhdysvaltalainen näyttelijä. Hän on tehnyt rooleja televisiosarjoissa *[[Greyn anatomia]]* sekä *[[Salaiset kansiot]]*. Hän on näytellyt myös muissa televisiosarjoissa ja useissa elokuvissa.

## Aiheesta muualla
*
Uffie

**Uffie** (oikealta nimeltään **Anna-Catherine Hartley**, s. 9. joulukuuta 1987) on yhdysvaltalainen rap-muusikko ja sanoittaja.

Uffien ensimmäinen julkaisu oli single ”Pop the Glock”, joka julkaistiin alkuvuodesta 2006.

## Diskografia
### Studioalbumit
**Sex Dreams and Denim Jeans* (2010)

### EP:t
* *Pop the Glock* (2006)
* *Suited and Looted* (2007)
* *Hot Chick/In Charge* (2007)

### Singlet
* ”Hot Chick” (2006)
* ”Pop the Glock” (2006)
* ”Ready to Uff” (2006)
* ”Hot Chick” (2006)
* ”F1rst Love” (2007)
* ”MCs Can Kiss” (2010)
* ”ADD SUV” (feat. Pharrell Williams) (2010)
* ”Difficult” (2010)
* ”Wordy Rappinghood” (2011)
* ”Drugs” (2018) 
* ”Your Hood” (2018) 
* ”Sideways” (2018) 
* ”Papercuts” (2018) 
* ”Sadmoney” (2019) 
* ”No Take Me Backs” (2019) 
* ”Mine” (2019) 
* ”Weed & Drum Machine” (2019) 
* ”Ego” (2019)

## Kuvia

Uffie1.jpg|Uffie esiintymässä vuonna 2006.
Uffie_2.jpg|Uffie syyskuussa 2007. 
Uffie_3.jpg|Uffie syyskuussa 2007.


## Lähteet

## Aiheesta muualla

*
Timo Rothovius

**Timo Rothovius** (s. 4. heinäkuuta 1962 Vaasa) on Vaasan yliopiston laskentatoimen ja rahoituksen professori. Hän toimi vuosina 2008-2022 Suomen Osakesäästäjien puheenjohtajana.

## Lähteet

 

## Aiheesta muualla
* Professori Timo Rothoviuksen julkaisut ja asiantuntijatehtävät Vaasan yliopiston tutkimustietokannassa
Edwin Corley

**Edwin Raymond Corley** (22. lokakuuta 1931 Bayonne, New Jersey - 7. marraskuuta 1981 Gulfport, Mississippi) oli yhdysvaltalainen kirjailija. Hänen tuotantonsa koostui fiktiivisistä, viihteellisistä trillereistä ja rikosromaaneista. Corleylla oli useita taiteilijanimiä, kuten "David Harper" ja "William Judson".

Corley nousi myyntilistoille jo esikoisteoksellaan *Manhattanin valloitus* vuonna 1969. Romaani on kuvaus vallankumousarmeijan synnystä: mustien kansalaisoikeusliikkeen radikaalit organisoivat aseellisen kapinan Vietnamin sodan aikoihin, kaappaavat Manhattanin ja vaativat New Jerseyn osavaltion luovuttamista afroamerikkalaisten omaksi valtioksi. Manhattanin valloituksen menestys sai Corleyn ryhtymään kokopäivätoimiseksi kirjailijaksi. Kaikkiaan Corley kirjoitti 24 romaania, joista kolme sovitettiin myös elokuviksi: *Hijacked* (Lento 502 kaapattu!), *Grizzly* (Grizzly - ihmissyöjä) ja *Cold River* (Julma joki).

## Teokset
### Suomennetut
* *[[Manhattanin valloitus]]* (1969, )
### Muut
* *[[The Jesus Factor]]*  (1970)
* *[[Hijacked]]*  (1970, nimellä David Harper)
* *[[A Murder of Crows]]*  (1970, nimellä Patrick Buchanan)
* *[[Farewell, My Slightly Tarnished Hero]]* (1971)
* *[[Big Saturday]]* (1971, David Harper)
* *[[A Parliament of Owls]]*  (1971, Patrick Buchanan)
* *[[Acapulco Gold]]*  (1972)
* *[[The Green Air]]*  (1973, David Harper)
* *[[A Requiem of Sharks]]*  (1973, Patrick Buchanan)
* *[[Alice and Me]]*  (1973, nimellä William Judson)
* *[[A Sounder of Swine]]*  (1974, Patrick Buchanan)
* *[[Cold River]]* (1974, William Judson)
* *[[Shadows (kirja)|Shadows]]* (1975)
* *[[The Patchwork Man]]*  (1975, David Harper)
* *[[The Hanged Men]]*  (1976, David Harper)
* *[[Kilman’s Landing]]*  (1976, William Judson)
* *[[Grizzly]]* (1976, nimellä Will Collins)
* *[[Sargasso]]*  (1977)
* *[[Air Force One (kirja)|Air Force One]]* (1978)
* *[[The Genesis Rock]]*  (1980)
* *[[Long Shots]]*  (1981)
### Julkaisemattomat
* *The Drowned Men* (1981, David Harper)
* *The Glory Wagon* (1981)
## Kirjoihin perustuvat elokuvat
* *[[Lento 502 kaapattu!]]* (1972, )
* *[[Grizzly - ihmissyöjä]]* (1976, )
* *[[Julma joki]]* (1982, )

## Lähteet
* Edwincorley.com
Suomen Osakesäästäjät

**Suomen Osakesäästäjät ry** () on yhdistys, jonka tarkoituksena on edistää osakesäästämistä ja pyrkiä parantamaan yksityisten sijoittajain asemaa. Liitolla on 37 paikallisyhdistystä. Lisäksi liitto kommentoi valmisteltavia lakeja ja jakaa tietoa osake- ja rahastosäästämisestä. Heinäkuun 2019 loppuun asti yhdistyksen nimi oli Osakesäästäjien Keskusliitto ry ().
 
## Lähteet

## Aiheesta muualla
* Suomen Osakesäästäjät
Karl-Jesco von Puttkamer

**Karl-Jesco von Puttkamer** () oli saksalainen laivastoupseeri, joka toimi Adolf Hitlerin adjutanttina. Hän loukkaantui eversti Claus von Stauffenbergin Hitleriä vastaan kohdistetussa murhayrityksessä 20. heinäkuuta vuonna 1944. Sotilasarvoltaan hän oli kontra-amiraali.
Teppo Heikkinen

**Teppo Heikkinen** (s. 12. marraskuuta 1950) on entinen suomalainen jalkapalloilija.

Keskikentällä pelannut Heikkinen edusti koko uransa ajan vuosina 1968–1982 Oulun Työväen Palloilijoita mestaruussarjassa ja 1. divisioonassa. Kaikkiaan Heikkinen pelasi 7 kauden aikana 112 pääsarjatason ottelua, joissa hän teki 18 maalia.

Maajoukkueessa Heikkinen pelasi vuosina 1976–1977 yhteensä 12 maaottelua, joissa hän teki yhden maalia.

## Lähteet
Mighty Morphin Power Rangers (1. tuotantokausi)

Mighty Morphin Power Rangersin 1. tuotantokautta alettiin esittämään yhdysvalloissa 28. elokuuta 1993 Fox Kids -kanavalla. Sarjassa seurattiin viittä, myöhemmin kuutta, teiniä joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahaa avaruusnoitaa Rita Repulsaa valloittamasta maailmaa. Sarjan loivat Haim Saban ja Shuki Levy. Ensimmäisellä tuotantokaudella käytettiin lavaste-, asu- ja kuvamateriaalia japanilaisesta Super Sentai -sarjasta Kyōryū Sentai Zyuranger. Ensimmäinen tuotantokausi sisältää yhteensä 60 jaksoa, joista viimeinen esitettiin yhdysvalloissa 23. toukokuuta 1994. Suomessa sarjaa esitettiin PTV-kanavalla 11. huhtikuuta 1995 alkaen.

Kauden viisi supersankaria ovat: Jason Lee Scott (St. John), Trini Kwan (Trang), Zack Taylor (Jones), Kimberly Hart (Johnson), ja Billy Cranston (Yost), joille Zordon (Fielding) on antanut kyvyn muuttua "Power Rangereiksi" estääkseen Rita Repulsan ilkeät suunnitelmat. Myöhemmin ensimmäisellä kaudella, Tommy Oliver (Frank) esitellään aluksi vihollisena, mutta myöhemmin hänestä tulee kuudes jäsen ja varajohtaja ryhmään. Ensimmäisellä kaudella esiteltiin myös Power Rangersin pitkäaikaiset kevennyshahmot Bulk ja Skull (Schrier ja Narvy), jotka olivat kaksi kovanaamaa rangereiden käymässä Angel Groven lukiossa. 

Tuotantokauden ensimmäiset 30 jaksoa julkaistiin yhdysvalloissa DVD:llä 21. elokuuta 2012 ja jälkimmäiset 30 jaksoa julkaistaan 20. marraskuuta 2012. Kausi on aiemmin julkaistu Saksassa 25. toukokuuta 2007. Saksalaisilta levyiltä kaikki 60 jaksoa löytyvät kuudelta eri DVD-levyltä.

## Rooleissa

### Päärooleissa

### Muissa rooleissa

## Jaksot

Luettelo Mighty Morphin Power Rangersin ensimmäisen tuotantokauden jaksoista.



## Lähteet

## Aiheesta muualla
*Mighty Morphin Power Rangers IMDb:ssä.
*Mighty Morphin Power Rangersin 1. tuotantokausi  RangerCentral.comissa
Tieteellinen kirjasto

**Tieteellinen kirjasto** on korkeakouluopetuksen, opiskelun ja tutkimuksen tukena toimiva kirjasto. Suomessa tieteellisiä kirjastoja ovat Kansalliskirjasto, yliopistojen ja ammattikorkeakoulujen kirjastot sekä esimerkiksi tutkimuslaitoksia palvelevat erikoiskirjastot.

Kansalliskirjasto tarjoaa kirjastoverkkopalveluja kaikille kirjastosektoreille. Omien kokoelmiensa lisäksi Kansalliskirjasto vastaa kansallisesta julkaisuperinnöstä. Kansalliskirjasto on osa kansallista tutkimusinfrastruktuuria ja toimii Helsingin yliopiston yhteydessä.

Yliopistojen kirjastot ovat yleisiä tutkimuskirjastoja. Ammattikorkeakouluilla on omat kirjastonsa, jotka ovat avoimia kansalaisille. Korkeakoulut saavat perusrahoituksensa valtiolta ja päättävät itsenäisesti kirjastojensa rahoituksesta. Erikoiskirjastoja ovat muun muassa Eduskunnan kirjasto, Tilastokirjasto ja tutkimuslaitosten, virastojen ja museoiden kirjastot.

Koululaisten ja opiskelijoiden kirjastopalveluista vastaavat oppilaitokset. Palvelujen järjestämiseksi ne tekevät yhteistyötä mm. yleisten kirjastojen kanssa.

Vuonna 2020 Suomessa toimi 35 tieteellisen kirjaston hallinnollista yksikköä, ja niillä oli 111 toimipistettä.

## Suomen yliopistokirjastot
Suomen yliopistokirjastot vuonna 2014:
*Aalto-yliopiston kirjasto
*Helsingin yliopiston kirjasto
*Itä-Suomen yliopiston kirjasto
*Jyväskylän yliopiston kirjasto
*Kansalliskirjasto
*Kuvataideakatemian kirjasto
*Lapin yliopiston kirjasto
*Lappeenrannan tiedekirjasto
*Maanpuolustuskorkeakoulun kirjasto
*Oulun yliopiston kirjasto
*Päijäthämeen koulutuskonsernin Korkeakoulujen yhteiskirjasto
*Sibelius-Akatemian kirjasto
*Svenska Handelshögskolans bibliotek
*Tampereen teknillisen yliopiston kirjasto
*Tampereen yliopiston kirjasto
*Teatterikorkeakoulun kirjasto
*Tiedekirjasto Tritonia
*Turun yliopiston kirjasto
*Åbo Akademin kirjasto

## Suomen ammattikorkeakoulukirjastot
Suomen ammattikorkeakoulujen kirjastot vuonna 2014:
*Arcada YHS - Bibliotek och informationstjänst
*Centria ammattikorkeakoulun kirjasto
*Diakonia-AMK-kirjasto
*Haaga-Helia AMK kirjasto
*Humanistinen AMK-kirjasto
*Hämeen AMK-kirjasto
*Högskolan på Åland, Bibliotek
*Jyväskylän AMK-kirjasto
*Kaakkois-Suomen AMK-kirjasto Kyamk ja Mamk
*Kajaanin AMK-kirjasto
*Karelia AMK-kirjasto
*Lahden AMK-kirjasto
*Lapin korkeakoulukirjasto
*Lappeenrannan tiedekirjasto
*Laurea AMK-kirjasto
*Metropolia AMK-kirjasto
*Oulun AMK-kirjasto
*Poliisiammattikorkeakoulun kirjasto
*Satakunnan AMK-kirjasto
*Savonia AMK-kirjasto
*Seinäjoen korkeakoulukirjasto
*Tampereen AMK-kirjasto
*Turun AMK-kirjasto
*Vaasan AMK-kirjasto
*Yrkeshögskolan Novia

## Muita tieteellisiä kirjastoja Suomessa
*Eduskunnan kirjasto
*Kuvataiteen keskusarkisto
*Metsäntutkimuslaitoksen kirjasto
*Opiskelijakirjasto
*Suomalaisen Kirjallisuuden Seuran kirjasto
*Suomen oikeuskirjastot
*Tiedekirjasto Tritonia
*Tilastokirjasto
*Varastokirjasto

## Lähteet

## Aiheesta muualla
* AMK-kirjastojen tilastot
* Suomen kirjastoverkko
* Suomen tieteellisten kirjastojen yhteistilasto
Rudolf Serkin

**Rudolf Serkin** (28. maaliskuuta 1903 &ndash; 8. toukokuuta 1991) oli böömiläissyntyinen pianisti.

Egerissä silloisessa Itävalta-Unkarissa venäjänjuutalaiseen perheeseen syntynyt Rudolf sai osakseen ihmelapsiarvioita ja hänet lähetettiinkin Wieniin yhdeksän vanhana opiskelemaan pianonsoittoa Richard Robertin johdolla. Myöhemmin hän aloitti sävellysopinnot Joseph Marxin johdolla. Ensikonserttinsa hän antoi Wienin filharmonikkojen solistina 12 vuoden iässä.

## Palkintoja
**[[Grammy Award for Best Chamber Music Performance]]**:
*Mstislav Rostropovich & Rudolf Serkin for *[[Johannes Brahms|Brahms]]: [[Cello Sonata No. 1 (Brahms)|Sonata for Cello and Piano in E Minor, Op. 38]] and [[Cello Sonata No. 2 (Brahms)|Sonata in F, Op. 99]]* (1984)

## Lähteet ja kirjallisuus

* A biography, *Rudolf Serkin: A Life*, by Stephen Lehmann and Marion Faber was published in 2003.
Agamemnonin kuolinnaamio

**Agamemnonin kuolinnaamio** on mykeneläisaikainen, pronssikautinen kullasta tehty kuolinnaamio, jonka saksalainen arkeologi Heinrich Schliemann kaivoi esiin Mykenestä vuonna 1876. Se on nykyisin näytteillä Kansallisessa arkeologisessa museossa (sali 4) Ateenassa.

Kuolinnaamio on ajoitettu noin vuosiin 1550–1500 eaa. eli aikaan noin 300 vuotta ennen Homeroksen *[[Ilias|Iliaan]]* kuvaamaa Troijan sotaa. Schliemannin katsotaan usein ajatelleen virheellisesti, että hän olisi löytänyt tarunhohtoisen sotapäällikön kuningas Agamemnonin haudan. Todellisuudessa hän ei kuitenkaan varsinaisesti väittänyt, että hauta olisi kuulunut juuri Agamemnonille, vaikka hänen kerrotaankin lausuneen pian naamion löydyttyä innoissaan: ”Olen katsonut Agamemnonia kasvoista kasvoihin”. Joka tapauksessa naamio sai julkisuudessa Agamemnonin nimen, koska naamio oli merkittävin Mykenen löydöistä.

Naamio esittää vainajaa, parrakasta miestä, ja se on tehty taotusta kultalevystä, johon kasvojen yksityiskohdat on myöhemmin kaiverrettu. Naamion korkeus on noin 25 senttimetriä, leveys noin 17 senttimetriä ja paino noin 169 grammaa. Kultalevyssä on reiät kummankin korvan lähellä, mikä osoittaa, että se on ollut sidottu kasvojen päälle esimerkiksi nuoralla niin, että laidat on taitettu kasvojen sivuille. Naamio löytyi Mykenen niin kutsutusta hautakehästä A neljän muun kultaisen kuolinnaamion ohella. Ne oli todennäköisesti tehty Mykenen hallitsijoille.

## Lähteet

## Aiheesta muualla